《遣送茶器与欧阳仲元》
元代·刘崧

金樽翠杓非吾事，瓦缶瓷罂也可怜。急送直愁冲暮雨，远携应得注寒泉。

枯匏久厌山瓢薄，冻芋空嘲石鼎圆。扑室栗香春酒醒，能忘敲火事烹煎。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。